רבי יהודה הלוי
זה היה בעיר טודלה,; יום בהיר אולי קודר.; מי ידמה לה? מי ישווה לה?; בה נולד המשורר.; בחצרות ארמון המלך; הוא קשר שירי  דודים.; שמו יצא בכל הפלך:; "המשורר היהודי". ; ("ציון הלא תשאלי לשלום....."); הו רבנו יהודה הלוי,; לציון כינור אתה ותוף מרים.; איך הלכנו אחריך שבי?; בשמחה, באנחה, מים אל ים. ; אז הדרים הוא לגרנדה; ולאבן עזרא שר.; אחר כך דרכו נדדה; לסביליה, אל השר.; במלכים הצליף הוא צלף; כמו בעוקץ עקרבים.; ובלילה, לילה אלף,; הוא פגש את התשבי.; הו רבנו...; התשבי אמר: "ציונה".; הלוי  נהג כדין. ; ונפרד מדון ודונה; ומכל היהודים.; נח שעה קלה לערך ; בטולדו השכנה.; ואחר יצא לדרך; ובפיו תפלה קטנה.; הו רבנו...; ועל יהודי קורדובה; הוא ברך, על נשמתם.; הוא בכה בכה לשבע, ; יחד עם גלי הים.; בבואו לאלכסנדריה; יתכן חרז עוד שיר. ; היא הייתה לו לקפנדריה,; בדרכו לעיר קהיר.; הו רבנו...; יש אומרים, אבד לבטח; בקהיר ההדורה.; יש אומרים, נרמס לפתע; מול הכותל בבירה.; שיר כתב לכבוד היין,; שיר ליצר, שיר לים. ; שיר כתב לירושלים.; ואותו שרים כולם:; ("ציון הלא תשאלי לשלום..."); הו רבנו...; 